ΚΑΝΟΝΙΣΜΟΣ (ΕΟΚ) αριθ. 3974/88 ΤΗΣ ΕΠΙΤΡΟΠΗΣ της 20ής Δεκεμβρίου 1988 για κατάταξη εμπορευμάτων στη συνδυασμένη ονοματολογία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 (1), όπως τροποποιήθηκε τελευταία από τον κανονισμό (ΕΟΚ) αριθ. 3174/88 (2), για τη δασμολογική και στατιστική ονοματολογία και για το κοινό δασμολόγιο, και ιδίως το άρθρο 9,

Εκτιμώντας:

ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας, που επισυνάπτεται στον προαναφερθέντα κανονισμό, πρέπει να αποφασιστούν χωρίς καθυστέρηση οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού-

ότι ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας- ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών συναλλαγών-

ότι, κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς που σημειώνονται στη στήλη 2 βάσει των διατάξεων της στήλης 3-

ότι η Επιτροπή Ονοματολογίας δεν εξέφρασε γνώμη μέσα στην προθεσμία που έθεσε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα εμπορεύματα που περιγράφονται στη στήλη 1 του προσαρτημένου πίνακα κατατάσσονται στη συνδυασμένη ονοματολογία στους αντίστοιχους κωδικούς που σημειώνονται στη στήλη 2 του εν λόγω πίνακα.

Άρθρο 2

Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως πρός όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 1988.

Για την Επιτροπή

COCKFIELD

Αντιπρόεδρος

(1) EE αριθ. L 256 της 7. 9. 1987, σ. 1.

(2) EE αριθ. L 298 της 31. 10. 1988, σ. 1.

ΠΑΡΑΡΤΗΜΑ

"" ID="1">1. Τεχνητός ζεολίτης, τύπου Υ, σε μορφή ραβδιών κυκλικής τομής που περιέχει, κατά βάρος, όχι περισσότερο του 11 % νάτριο, εκφρασμένο σε οξείδια του νατρίου

Το προϊόν χρησιμοποιείται στην παραγωγή καταλυτών> ID="2">3823 90 20> ID="3">Η κατάταξη καθορίζεται από τις διατάξεις των γενικών κανόνων 1 και 6 και το κείμενο των κωδικών ΣΟ 3823, 3823 90 και 3823 90 20

Το προϊόν αυτό πρέπει να θεωρηθεί ιοντοανταλλάκτης

(βλέπε επίσης την επεξηγηματική σημείωση της ΣΟ κωδικού 3823 90 20)"> ID="1">2. Μείγμα του μετά καλίου άλατος του κλαβουλανικού οξέος (ΙΝΝ) 50 % κατά βάρος και μικροκρυσταλλικής κυτταρίνης 50 % κατά βάρος, που προορίζεται να ενσωματωθεί σε φαρμακευτικά προϊόντα με βάση τα αντιβιοτικά> ID="2">3823 90 91> ID="3">Η κατάταξη καθορίζεται με βάση τις διατάξεις των γενικών κανόνων 1 και 6 για την ερμηνεία της ονοματολογίας και το κείμενο των κωδικών ΣΟ 3823, 3823 90 και 3823 90 91.

Το προϊόν αυτό δεν καλύπτεται από τη σημείωση 1 στοιχείο ζ) του κεφαλαίου 29. Αποτελεί ενδιάμεσο παρασκεύασμα που δεν παρουσιάζει τα χαρακτηριστικά των φαρμακευτικών προϊόντων του κεφαλαίου 30. Το προϊόν καλύπτεται από το δεύτερο μέρος του κειμένου του κωδικού 3523"> ID="1">3. Πολυανθρακικό (της τετραβρωμοδισφαινόλης Α) που έχει ένα μέσο μοριακό βάρος 3 000> ID="2">3907 40 00> ID="3">Η κατάταξη καθορίζεται από τις διατάξεις των γενικών κανόνων 1 και 6, τη σημείωση 3 στοιχείο γ) του κεφαλαίου 39 και το κείμενο των κωδικών 3907 και 3907 40 00">